Rouanez an Neñv... Pouezomp eur predig-amzer war eun hano ken kaer. Rouanez eo war an elez a zo e-harz tron an Aotrou Doue evit e veuli hag e servija; rouanez eo war an eneou santel a zo dija deuet dar baradoz.  A-hed ar chantvejou ar baradoz a dregerno gant moueziou an dud eürus o kana meuleudi do Rouanez.  Ar Werchez a zo ivez hor Rouanez deomp-ni, met en eun doare  disheñvel. Eneou ar baradoz ne chellont ket mirout da garout ar Werchez; o charantez eviti ne chell ket bihanaat hag hi nhe deus da ober nemet digemerout o meuleudi.  Met ni war an douar a zo gwan ha dinerz; kalz enebourien a zo endro deomp o klask koll hon ene, ha pet gwech e choarvez ganeomp selaou o mouez fallakr ha koueza er peched.  126  Ret eo da Vari, Rouanez leun a vadelez hag a drugarez, dont davedomp da bep mare, evit hor frealzi, hor chennerzi, hor skoazella. Ret eo dezi  dont dhon difenn a-enep an toueller, ha dhon hencha dre an dourn war hent ar baradoz.  Rouanez eo deomp-ni hag a stourm, met eur Rouanez hag a zo ivez Silvidigez ar re glañv, Frealzidigez an dud glacharet, Skoazell ar gristenien, Repu ar becherien, Dor ar Baradoz.  Rouanez an dud eürus en Neñv ha Rouanez an eneou a stourm war an douar, Mari a zo ivez Rouanez eneou ar Purgator.  Mari a ren war an eneou-se evit o frealzi, o dizoania, evit berraat dezo o foaniou; ar gristenien devot a  laka da bedi evito, hag he unan e ped he Mab do digas buan dar Baradoz.  E-keñver eneou paour ar Purgator ar Werchez a zo eur Rouanez leun a vadelez hag a drugarez.  Hag en ifern Mari a zo ivez Rouanez. Pep galloud a zo bet roet dHor Salver en Neñv, war an douar hag en ifern, ha de Vamm en deus roet perz er galloud-se. Met en ifern Mari a ren dre an nerz hag ar spont. An diaoulou a gren dirazi; gouzout a reont pegen bras eo he galloud, ha pa zeuont war an douar da douella an eneou santel, pet  gwech ne vez ket bet ret dezo techout razi?  128  Eun ene a gar ar Werchez nen deus aon ebet da gaout rak an diaoul a zo bet flastret e benn outañ ganti.